NaiveNeuron/SloPal huggingface dataset:
Dvořák, Oskar, poslanec NR SR (2024-05-09):
Ďakujem veľmi pekne za slovo. Ja ďakujem ti za trefný prejav, Tomáš. My sa vo viacerých veciach nemusíme zhodnúť, čo sa týka už konkrétneho prevedenia opatrení, ale v tých cieľoch sa veľmi často zhodneme. A ten cieľ si veľmi pe... a podľa mňa si aj veľmi pekne pomenoval, že na čom sa všetci naprieč týmto tu spektrom opozičným zhodneme, že tu sa nedejú zmeny. Tu naozaj pacienti osem mesiacov od volieb nevidia nič. Narastajúce doplatky, to, že tu vystúpi pán Raši, alebo vystúpia tu koaliční poslanci a začnú rozprávať, kto tu všetko za to môže, za ten stav toho zdravotníctva, ja to tu nespomínam. Ja tu, ja tu nehovorím naozaj teraz vo všetkých mojich vystúpeniach o tom, čo pán Raši narobil, alebo niekto iný. Pacientov zaujíma, že čo za tých osem mesiacov dostanú. Ako zoženú alergológov, pneumológov, neurológov, kardiológov, ku ktorým sa nevedia dostať. Ako zvládnu tie poplatky, ktoré tu narastajú a ešte im ich ministerka ešte zvyšuje cez tie zubné benefity. Dokonca my sa zhodneme aj s vládnou koalíciou do určitej miery. Pán Baláž, predseda výboru, sám hovoril verejne, že tie zmeny sú nedostatočné, sú málo dynamické, že by očakával oveľa väčšie tempo. Vy tu nemáte pandémiu, vy tu nemáte inflačnú krízu. Vy tu naozaj máte voľné ruky, vy tu ovládate celý tento parlament, vy ovládate vládu, vy máte a vlastného prezidenta, mali ste troch predošlých ministrov zdravotníctva. Vy ste štvrtá ministerka zdravotníctva za stranu HLAS. A čo majú pacienti z toho, že tu budú počúvať, ako vy tu kydáte na pána Krajčího, pána Stachuru, na mňa, alebo ešte aj na SaS-ku, alebo na hocikoho iného. Ja by som od vás naozaj očakával, že postavíte sa sem a poviete pacientom, čo ste im priniesli a čo im prinesiete v najbližšej dobe. Ja keď som bol úradníkom, my sme za túto dobu už mali hotové reformy a už sme ich tlačili do parlamentu. Vy tu len rozprávate o minulej vláde, čo sa tu nestalo, čo tu bolo, čo, ukazujete prstíkom ako v škôlke naozaj. Ja poprosím naozaj, chcel by som počuť, čo ste priniesli pacientom.
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Lackovič.
Bugár, Béla, podpredseda NR SR (2010-12-14):
Prerušujem rokovanie o tomto bode programu. Budeme pokračovať ďalším bodom programu, ktorým je návrh doplnku č. 1 k návrhu na použitie majetku Fondu národného majetku SR v roku 2010 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku Fondu národného majetku SR v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 137). Prosím teraz predsedníčku Výkonného výboru Fondu národného majetku Annu Bubeníkovú, aby návrh uviedla. Nech sa páči, pani predsedníčka.
Bugár, Béla, podpredseda NR SR (2017-03-28):
Pani poslankyňa Jurinová, môžete reagovať.
Ľ. Kaník, minister práce, sociálnych vecí a rodiny SR: (2003-06-17):
Ďakujem, to je všetko.
Sólymos, László, minister životného prostredia SR (2018-02-06):
Dobré ráno prajem. Vážené dámy, vážení páni, vážený pán predsedajúci Národnej rady Slovenskej republiky, pani poslankyne, páni poslanci, na rokovanie Národnej rady Slovenskej republiky predkladám návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov a ktorými sa menia a dopĺňajú niektoré zákony. Podľa § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky z dôvodu hrozby vzniku značných hospodárskych škôd pre Slovenskú republiku, ako aj zabezpečenia práva na zdravé životné prostredie sa navrhuje Národnej rade Slovenskej republiky prijať tento vládny návrh zákona v skrátenom legislatívnom konaní. Naliehavosť prijatia navrhovanej právnej úpravy vyplýva z akútnej potreby sanácie vybraných environmentálnych záťaží, vplyvom ktorých dochádza ku kontaminácii podzemných vôd významnej vodohospodárskej oblasti. Neriešením environmentálnych záťaží štátu hrozia značné hospodárske škody pre Slovenskú republiku v prípade ohrozenia vodárenských zdrojov, ktoré zásobujú viac ako štvrť milióna obyvateľov. Vážený pán predsedajúci, vážené pani poslankyne, vážení páni poslanci, verím, že predložený návrh na skrátené legislatívne konanie o uvedenom vládnom návrhu zákona schválite. Ďakujem pekne.
Grendel, Gábor, podpredseda NR SR (2020-07-15):
Ďalší v rozprave je evidovaný pán poslanec Viskupič, ktorý nie je v sále a stráca poradie. Upozorňujem všetkých kolegov, ktorí sú prihlásení do rozpravy a majú záujem vystúpiť, že máme rokovanie až do 13.00 hod., teda ak sa nedostavia, hrozí im, že stratia poradie definitívne. Teraz vystúpi pán poslanec Kočiš.
Grendel, Gábor, podpredseda NR SR (2022-10-25):
Pán spravodajca, záverečné slovo? Nie. Prerušujem rokovanie o tomto bode programu. Nasledujúcimi bodmi sú dva návrhy pani poslankyne Jany Žitňanskej v druhom čítaní na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, ku ktorým bude zlúčená rozprava . Prvý návrh zákona je uverejnený ako tlač 1143. Spoločná správa výborov má tlač 1143a. Druhý návrh zákona má parlamentnú tlač 1149. Spoločná správa výborov má tlač 1149a. Dávam slovo pani poslankyni Jane Žitňanskej, aby návrhy zákonov odôvodnila. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1143, a o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1149.)
Kaník, Ľudovít, poslanec NR SR (2012-07-02):
Ďakujem. Ja vítam, že tu zaznelo, že podporiť tento návrh je dobré v prvom čítaní, pretože ako každý zákon v druhom čítaní, samozrejme, že je možné ho ešte vylepšiť a doladiť. A tie výhrady, ktoré boli spomenuté, sú absolútne jednoducho prekonateľné. Nemusíme teraz vo faktickej popisovať ako, ale sú. Takže to si viem predstaviť bez akýchkoľvek problémov. Tu naozaj ide o to, že či sa chce s tým problémom niečo robiť alebo nie. Pretože keď sa chce, tak sa dá. Keď sa nechce, výhovoriek je vždycky milión, prečo sa to nedá. Len ešte poznámka k tým sociálnym dávkam, no, tu nejde len o túto sociálnu dávku, tých sociálnych dávok je celý rad. Už sme ich tu dnes spomínali v inej rozprave, a keď sa napočítajú, tak naozaj to potom funguje tak, že počet detí zabezpečuje istý objem príjmu cez sociálne dávky, ktorý sa veľmi blíži k príjmu z bežnej takej nie kvalifikovanej práce, a to je problém.
Abrhan, Pavol, poslanec NR SR (2015-04-16):
Ja nemám procedurálny návrh.
Šuca, Peter, poslanec NR SR (2019-06-19):
Schváliť a body 1 až 7 spoločne.
Grendel, Gábor, podpredseda NR SR (2023-02-08):
Pani poslankyňa Marcinková.
Zs. Simon, poslanec: (2007-02-06):
Teraz dovoľte, aby som sa vrátil k ošípaným a k tej časti novely, ktorú som pred chvíľočkou predniesol. Mnohí tu kladiete otázku, že je problém aids, aj to sa rieši, treba konať. Áno, ja s tým súhlasím. Ale prečo, opätovne sa pýtam, sa nerieši divá zverina, ktorá je v lesoch a je najviac ohrozená z hľadiska trichinelózy? A táto sa nerieši. Ale buzerujeme ľudí tým, že musia vykonávať niektoré opatrenia. Pani Košútová nám zacitovala zo zákona o potravinách aj zo zákona o veterinárnej starostlivosti, že sú tam vzdelaní ľudia, ktorí vykonávajú túto veterinárnu činnosť, odoberajú vzorky. V zákone o veterinárnej starostlivosti je povinnosť nahlásiť domáce zabíjačky, je povinnosť vyšetrovať na trichinelózu. A to všetko vykonávajú ľudia, ktorí nie sú poučení tak, ako to bolo povedané z úst pani poslankyne. Dovolím si zacitovať z usmernenia regionálnej veterinárnej správy, bodu 2: „Musia byť dodržané požiadavky na vyšetrenie trichinelózy podľa osobitného predpisu, ktorým je nariadenie 2075/2005 Európskej komisie.“ Pýtam sa: Ako bude zabezpečená požiadavka na vyšetrenia na trichinelózu, keď nie každá jedna vzorka z tých 300 000 kusov bude vyšetrená? No asi nijako. Keď hovoríme, že to nie je obtiaž, lebo robíme buzeráciu pre svine, tak musím povedať, že to nie je úplne pravda, pretože tie vzorky treba odobrať, treba odniesť, treba odniesť na zvozné miesto, nemôžem to mäso spracovať, nemôžem ho konzumovať, musím čakať na vyšetrenie, pritom nemám zabezpečené, že každá jedna vzorka bude vyšetrená. To odznieva z úst veterinárnych lekárov a to znamená, že nie je jednoznačnosť vykonania tohto zákona. V samotnom zákone sa píše o veterinárnej starostlivosti, že musí tie zabíjačky žiadateľ nahlásiť a musia byť splnené požiadavky na vyšetrenie trichinelózy. Taktiež v sankčnej časti alebo v priestupkoch sa píše, že porušenie povinnosti  ustanovuje § 26 bez výnimky na vyšetrenie na trichinelózu. Ako to zabezpečí ten vlastník? No nijako. No a dovoľte, aby som sa záverom vrátil ešte k zákonu o potravinách a k zákonu o veterinárnej starostlivosti, prečo nebol prijatý za minulej vlády. No preto, lebo strana Smer – sociálna demokracia požadovala jeho stiahnutie z rokovania na konci minulého volebného obdobia. Ten návrh zákona bol pripravený. Skutočne, všetky kroky, ktoré boli vykonané, boli myslené vážne, k tomu smerovali. A keď sa dostali do Národnej rady, tak v Národnej rade práve strana Smer – sociálna demokracia nemala záujem tento návrh zákona podporiť a ani ho schváliť. Len podotýkam, že v tom istom období v Českej republike prešiel návrh zákona s postihom 50 mil. korún a boli v takej istej situácii, pred voľbami, ako na Slovensku. Ďakujem pekne.
Grendel, Gábor, podpredseda NR SR (2020-04-23):
Jedna faktická poznámka. Končím možnosť prihlásiť sa s faktickými. Pán poslanec Blaha.
Zmajkovičová, Renáta, podpredsedníčka NR SR (2013-11-26):
Pán poslanec Štefanec.
Pčolinský, Peter, podpredseda NR SR (2023-03-21):
Dávam slovo spravodajcovi, ktorého určil gestorský výbor pre vzdelávanie, vedu, mládež a šport, poslancovi Karolovi Galekovi.
Suja, Miroslav, poslanec NR SR (2021-01-14):
Ďakujem za slovo, pán podpredseda. Pán podpredseda Šeliga, ja by som sa len chcel spýtať, či toto vlastne ste stihli včera pripraviť za ten čas od tých 14.14, ako sme to dostali, alebo ste na to potrebovali viacej času. Len to by som chcel od vás vedieť.
Glváč, Martin, podpredseda NR SR (2016-10-12):
Reakcia, pani poslankyňa Jurinová, nech sa páči.
Ďuriš Nicholsonová, Lucia, podpredsedníčka NR SR (2019-02-08):
Pani poslankyňa Zemanová.
Grendel, Gábor, podpredseda NR SR (2021-09-21):
S reakciou na faktické poznámky, pani poslankyňa Majorová Garstková.
Pročko, Jozef, poslanec NR SR (2022-10-05):
Ďakujem veľmi pekne. Vážený pán predsedajúci, milí kolegovia, cieľom predkladaného návrhu zákona je zaviesť funkčný mechanizmus trestania prešľapov a pochybení verejných funkcionárov pri nakladaní s verejnými prostriedkami. Pri súčasnom nastavení zodpovednosti verejných funkcionárov sa za rozhodovanie o verejnom majetku javí, že občania verejným funkcionárom bezmedzne dôverujú. Slovenská verejnosť však bola neraz svedkom vzniku viacerých závažných káuz, v ktorých nebola nikdy uvedená zodpovednosť. Existovalo pritom viacero pokusov o zavedenie inštitútu hmotnej zodpovednosti verejných funkcionárov za škodu spôsobenú pri nakladaní s verejnými prostriedkami. Všetky tieto pokusy však doposiaľ skončili neúspešne. Škoda, ktorá vznikne štátu alebo územnej samospráve, bola v praxi často prehliadaná. Najmä osobná zodpovednosť verejného činiteľa sa preukázala len ojedinele. Súčasný stav signalizuje, že subjekty oprávnené iniciovať konanie vo veci náhrady škody buď nemajú prostriedky na spoľahlivé zistenie skutkového vzťahu, alebo nemajú záujem o zistenie skutkového stavu a vyvodenie dôsledkov. Navrhovaná právna úprava nariaďuje iniciovať konanie z úradnej povinnosti, pričom v mene štátu alebo v mene územnej samosprávy koná generálny prokurátor Slovenskej republiky. Len transparentne nastavený systém osobnej zodpovednosti a účinná vymáhateľnosť môže viesť k zodpovednému a profesionálnemu nakladaniu s verejnými prostriedkami alebo s majetkom štátu alebo územnej samosprávy. Predkladaný návrh zákona má pozitívny vplyv na rozpočet verejnej správy a súčasne nemá sociálne vplyvy, vplyv na podnikateľské prostredie, na životné prostredie, na manželstvo, rodičovstvo a rodinu, na služby verejnej správy pre občana a ani na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná a s právom Európskej únie. Ďakujem veľmi pekne.
Osuský, Peter, poslanec NR SR (2019-06-25):
Ďakujem pekne, pán predseda. Strana Sloboda a Solidarita i Občianska konzervatívna strana sú strany, ktoré stoja dlhodobo konzistentne a budú stáť vždy na pozíciách individuálnej slobody, ja dodávam, aj zodpovednosti, to znamená, že stojíme za slobodu, dokonca tak elementárnu slobodu, ako hovoriť tak, ako nám zobák narástol, a to bez nezmyselných zákonných pút. Ak tu bola reč o tej kodifikácii, tak keby sme doslovne interpretovali tento paragraf zákona jazykového, to znamená, že ani to ministerstvo kultúry už nikdy v budúcnosti ani teraz nesmie zmeniť kodifikovanú podobu, lebo to ma zarazené paragrafom zákona, to znamená, ak by takúto múdrosť bol niekto vymyslel pred 100 rokmi, tak tá slovenčina zamrzne v tej chvíli. Samozrejme, že jazyk sa mení a vyvíja a na to netreba byť ani jazykovedec, stačí byť pozorovateľ slobodnej reality. A ak teda hovoríme o zdravom rozume, tak ešte raz, tak ako povedal Ondrej Dostál, považujeme za otázkou zdravého rozumu, aby niekto nechápal, nedajbože, ako poruchu kodifikovaného jazyka to, že niekde hovoria o grulách, inde o erteplách a v Liptove, mojej rodiny, o švábke. Jednoducho neexistuje v normálnej krajine pri zdravom rozume niekoho, kto bude pútať jazyk. Jazyk je slobodná vec a my nijako sa nedotýkame úradného styku a všetkého toho. A úplne nakoniec by som veľmi rád videl, ako si predstavujete v praxi takzvanú prednosť slovenského jazyka. V čom by to malo... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-10-24):
Pani poslankyňa Mezenská.
Šeliga, Juraj, podpredseda NR SR (2020-07-23):
Dvaja páni poslanci. Pán poslanec Jarjabek, nech sa páči s reakciou.
Janckulík, Igor, poslanec NR SR (2023-11-16):
Ďakujem kolegovi za faktickú. Určite keď budeme mať bezpečné cesty, bude tam menej úrazov a hlavne smrteľných úrazov a hlavne rýchla zdravotná služba sa dostane včas ku pacientovi alebo k tomu motoristovi, alebo aktérom tej dopravnej nehody, takže aj z tohto dôvodu musíme tie cesty budovať a zlepšiť hlavne kvôli tej bezpečnosti. Ďakujem.
Laššáková, Jana, podpredsedníčka NR SR (2015-01-28):
Na vystúpenie pána poslanca s faktickými poznámkami páni poslanci Simon, Jurzyca, Nachtmannová, Goga, Poliačik, Čaplovič, Daniš, Kuffa, posledný, ôsmy. Končím možnosť prihlásiť sa. A pán poslanec Fecko, končím možnosť prihlásiť sa s faktickými poznámkami. Nech sa páči, pán poslanec Simon.
Budaj, Ján, poslanec NR SR (2016-10-21):
Ďakujem. Musel som si počkať až na faktickú. Ja som chcel, pán predsedajúci, tým upozorniť, kým hovoril pán Gál v tom úvode, že on neustále viedol dialóg s pani poslankyňou a mňa to vyrušovalo. Pani poslankyňa odpovedala, on sa s ňou hádal a vy ste si to nevšímali. Čiže ja som chcel práve upozorniť, aby sám dodržiaval, aby nereagoval na poslancov, aj keď je taká chvíľa, že predsedajúci si práve nevšíma, že poslanci komunikujú s predkladateľom. Myslím, že pán Gál chcel predniesť veľmi pozitívny prejav, len sa to nejak vymklo z rúk. Ilustroval predovšetkým trik, ako postaviť opozíciu fait accompli, že pred hotovú vec, čiže nerozdal nám materiál zásadnej zmeny, zásadného návrhu novelizácie rokovacieho poriadku, zobral si trištvrte hodiny, on, ktorý navrhuje, aby nebolo iba 20 minúť a prípadne 10 minút, a počas tej trištvrte hodiny, teda boli aj chvíle, kedy sa mi zdalo, že jeho kurizovanie pani poslankyni Blahovej má už také hrubé črty, ktoré by mohli sa dámy aj dotknúť. Bolo to... (Reakcia z pléna.) Bolo to vcelku, vcelku komplikované vystúpenie a samozrejme, že bez písomného materiálu. Ja kladiem otázku, či chcete pokračovať v rokovaní o tomto zákone? Nikto z vás nemá predložený písomný materiál. Čiže to, o čom sa hovorí, že sú nedokonalosti rokovacieho poriadku, tu sa predviedla jedna zásadná, ktorú ale nikto z koalície nechce napraviť, naopak, ju chce zneužiť.
Laurenčík, Milan, podpredseda NR SR (2022-06-21):
S faktickou poznámkou teraz vystúpi pán poslanec Milan Mazurek. Nech sa páči.
Laurenčík, Milan, podpredseda NR SR (2022-04-28):
Vážené pani poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. 11 otázok na predsedu vlády, 76 otázok na členov vlády a 2 otázky na generálneho prokurátora. Overovatelia schôdze vyžrebovali ich poradie. Upozorním, že na otázky poslancov, ktorí nie sú prítomní v rokovacej sále, sa neodpovedá. Prosím pána predsedu vlády, pána Eduarda Hegera, aby oznámil, kto z členov vlády bude odpovedať na otázky za neprítomných členov vlády. Pán predseda, nech sa páči, máte slovo.
Zmajkovičová, Renáta, podpredsedníčka NR SR (2014-06-06):
Prerušujem rokovanie o tomto bode programu. Pokračujeme prvým čítaním o návrhu poslancov Júliusa Brocku, Alojza Přidala a Jozefa Mikloška na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov. Návrh zákona je pod tlačou 960, návrh na jeho pridelenie na prerokovanie výborom je v rozhodnutí č. 996. Dávam slovo poslancovi Júliusovi Brockovi, aby návrh zákona uviedol. Pán poslanec, máte slovo. (Rokovanie o návrhu poslancov Národnej rady Slovenskej republiky Júliusa Brocku, Alojza Přidala a Jozefa Mikloška na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov , tlač 960.)
Blanár, Juraj, podpredseda NR SR (2021-03-30):
Ďakujem veľmi pekne, pán spravodajca. Otváram rozpravu, a keďže sa nikto neprihlásil písomne, dávam možnosť prihlásiť sa ústne. Pani poslankyňa Halgašová, ktorá už ako predkladateľka avizovala prihlásenie, pán poslanec Takáč a pán poslanec Filip Kuffa. Vážené panie poslankyne, páni poslanci, keďže sa naplnila 19.00 hod., ktorá nám vymedzuje rokovací čas, a keďže máme troch prihlásených do rozpravy, čo nepredpokladám, že by sme v nejakom krátkom čase skončili, takže z tohto dôvodu prerušujem rokovanie o tomto bode programu a ukončujem dnešný rokovací deň. Ďakujem vám všetkým a prajem pekný večer. (Prerušenie rokovania o 19.03 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 194
Hrnčiar, Andrej, podpredseda NR SR (2017-09-05):
Tri faktické poznámky na vystúpenie pána poslanca. Nech sa páči, pani poslankyňa Cigániková.
Fecko, Martin, poslanec NR SR (2016-06-17):
Ďakujem pekne. Pani kolegyňa, áno, keď si tu prišla prvýkrát a si povedala jedno slovo, že, alebo vyslovila jednu vetu – Martin, vieš, koľko sa tu dá urobiť dobra? – ja som si vtedy uvedomil, že tu je tá sieň zákonnosti, tu je to priehrštie dobra, ktoré môžeme našim občanom doslova, že rozdávať. Za 25 rokov sa z toho stalo priehrštie niečoho iného, nie toho dobra. A apelujem, ja som veriaci, máme tu, myslím, že veľa veriacich v tejto rokovacej sále zo 150-tich poslancov, a, vážení kolegovia, kto vie robiť dobro a nerobí, hriech má. A ja hovorím a som o tom presvedčený, že každý človek vie robiť dobro, lebo to mal vštepené v srdci, keď sa narodil, od vašich rodičov. Chcete mi povedať, že vaši rodičia vás učili kradnúť, klamať? Neverím. Preto vyzývam vás, dajte to dobro, priechod, aj pri tomto zákone, aby ste robili dobro. Ďakujem.
P. Hrušovský, predseda NR SR: (2004-01-21):
(Hlasovanie.) 146 prítomných, 90 za návrh, 27 proti, 29 sa zdržalo. Bod 20 zo spoločnej správy sme schválili. Prosím o pokoj v rokovacej sále, páni poslanci. Nech sa páči, pán spoločný spravodajca.
Blanár, Juraj, podpredseda NR SR (2022-09-27):
Pán poslanec Svrček s faktickou poznámkou.
Laššáková, Jana, podpredsedníčka NR SR (2015-09-29):
Dávam slovo spravodajcovi, ktorého určil navrhnutý gestorský výbor, pre kultúru a médiá, poslancovi Štefanovi Gašparovičovi. Nech sa páči, pán poslanec.
M. Číž, podpredseda NR SR: (2009-10-28):
(Hlasovanie.) Prítomných 131, za návrh 130,  zdržal sa 1. Konštatujem, že tieto návrhy sme schválili.
Kuffa, Filip, poslanec NR SR (2023-02-08):
Pán kolega Karahuta, čo sa týka toho prednostného nájmu, veď ja som hovoril, že treba ten zákon posunúť do druhého čítania, aby sa otvoril ten priestor na diskusiu na pozmeňujúce návrhy a tak ďalej, a si myslím, keby to nebolo aj potom na marcovej schôdzi, tak si myslím, že kľudne sa to dá odsunúť, ten zákon, na tú ob schôdzu ďalej, hej, keby tam bol potrebný, bolo potrebné vytvoriť ten priestor a hľadať nejakú tú cestu, čo sa týka toho prednostného nájmu aj tej doby nájmu. Keď si sa pýtal s takou otázkou, že prečo zvažujeme nepodporiť tento návrh zákona, tento návrh zákona mne konkrétne nevadí, veď to som v rozprave vlastne kolegovi Feckovi povedal, že ten otáznik mi tam vzniká v náväznosti na ten zákon, čo ste tam čítali o výstavbe diaľnic alebo, neviem teraz to číslo z hlavy povedať, čiže vlastne v náväznosti na to som sa pýtal a neni mi to celkom jasné, ako tam ten mechanizmus funguje, to vlastne komentoval kolega Suja, ktorý povedal z vlastnej skúsenosti, že ak fungoval výkup pozemkov, áno, len to je vlastne ten prípad, že to boli aj súkromné pozemky, toto sa bavíme v podstate o pozemkoch vo vlastníctve štátu, čiže či aj tieto pozemky vykupovala agentúra, to neviem, ale hovorím, že predá stavebníkovi pozemok, on tam teda spraví stavbu, tá hodnota toho pozemku sa teda zmení, otázne je potom pre mňa, že je vlastne ďalej s tým. Máme potom súkromné diaľnice? Alebo čo to potom vlastne je, hej, keď je to vo vlastníctve toho stavebníka? To je pre mňa tá otázka, hej. Čiže neni problém akože nejako tento návrh zákona, ale tá náväznosť na ten zákon o tej výstavbe diaľnic. Toto naozaj vo mne evokuje len to, že týmto krokom my vlastne robíme to, že na Slovensku tie diaľnice sú potom privátne.
Žitňanská, Jana, poslankyňa NR SR (2023-05-24):
Ďakujem pekne, pán predsedajúci. Kolegyne, kolegovia, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1687. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1750 z 19. apríla 2023 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
Figeľ, Ján, podpredseda NR SR (2014-12-03):
Na vystúpenie pani poslankyne Vášáryovej sú dve faktické poznámky. Nech sa páči, Alojz Hlina.
Krištúfková, Petra, poslankyňa NR SR (2021-11-24):
Vážený pán minister, vážený pán predsedajúci, kolegyne, kolegovia, dovoľte mi predložiť správu výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky so Zmluvou o sídle medzi vládou Slovenskej republiky a Európskym orgánom práce. Predseda Národnej rady Slovenskej republiky rozhodnutím č. 776 z 20. októbra 2021 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Ako gestorský výbor určil Výbor Národnej rady Slovenskej republiky pre sociálne veci, súčasne určil lehoty na prerokovanie výboru vo výboroch a v gestorskom výbore. Oba určené výbory zhodne odporúčali Národnej rade Slovenskej republiky vysloviť súhlas s medzinárodnou zmluvou a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, a táto má prednosť pred zákonmi. Gestorský výbor odporúča Národnej rade Slovenskej republiky vysloviť súhlas so zmluvou o sídle medzi vládou Slovenskej republiky a Európskym orgánom práce a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, a táto zmluva má prednosť pred zákonmi. Správa výborov o prerokovaní tohto návrhu bola schválená uznesením Výboru Národnej rady Slovenskej republiky č. 152 z 23. novembra 2021. Týmto uznesením ma výbor poveril, aby som na schôdzi Národnej rady Slovenskej republiky informovala o výsledku rokovania výborov, odôvodnila návrh a stanovisko gestorského výboru a predložila návrh na uznesenie Národnej rady Slovenskej republiky, ktorý tvorí prílohu správy. Ďakujem.
Šebej, František, poslanec NR SR (2012-04-04):
Sľubujem. (Potlesk.)
Jurinová, Erika, podpredsedníčka NR SR (2012-10-17):
Pán poslanec Blaha.
Fico, Robert, predseda vlády SR (2017-04-06):
(Povedané súbežne s predsedajúcim.) ... sú tam ľudia, sú tam ľudia...
Brocka, Július, poslanec NR SR (2010-10-15):
Ďakujem pekne, pán podpredseda. Z rozpravy k tomuto návrhu zákona nevyplynuli, resp. neboli predložené žiadne pozmeňujúce návrhy, preto budeme hlasovať o postúpení návrhu zákona do druhého čítania. Môžete dať hlasovať.
Mičovský, Ján, poslanec NR SR (2022-12-07):
Ďakujem za slovo, pán podpredseda. No prežívame turbulentnú dobu a hmýri tu okolo nás množstvo faktov, právd, poloprávd a aj vyslovene lží a mne sa žiada v tejto súvislosti upozorniť na dva fakty, ktoré možno zanikajú v tom hmýrení, v tej turbulencii rôznych udalostí, a to je fakt, že táto vláda, a som presvedčený, vstúpi do histórie s tým, že predvádza vo veľmi ťažkej dobe veľmi potrebnú a správnu zahraničnú politiku. A druhý fakt, ktorý určite historici zaznamenajú, je fakt, že stalo sa niečo, o čom nikto z nás, kto tu sedíme, myslím si, to poviem celkom úprimne, ani nepredpokladal, že to môže nastať. Že ľudové porekadlo, že páni sú vždycky tí, ktorí robia zle a nikdy si nikdy nepripustia, aby navzájom si škodili, prestalo platiť. Spravodlivosť dosiahla a dosahuje na najvyššie poschodia tohto štátu a ja to opakujem, som presvedčený, že to pred tromi rokmi nikto nepredpokladal, že to naozaj môže takáto situácia vzniknúť. Je to veľmi potrebné pre hygienu morálnu tejto krajiny a ja oceňujem, že pilierom tejto morálnej hygieny je práve aj pán špeciálny prokurátor a jeho úrad a to, čo povedal pán poslanec Šeliga, naplno podpisujem. Ďakujem.
Paška, Pavol, predseda NR SR (2012-10-25):
(Hlasovanie.) 143 prítomných, 62 za, 81 proti. Návrh sme neschválili.
Laurenčík, Milan, podpredseda NR SR (2022-05-10):
Žiada si v rozprave zaujať stanovisko pani spravodajkyňa? Nech sa páči.
Laurenčík, Milan, podpredseda NR SR (2022-03-22):
Vyhlasujem všeobecnú rozpravu za skončenú a pýtam sa, či chce navrhovateľ zaujať stanovisko k rozprave. Neželá si. Pán spravodajca? Takisto nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Mariana Kotlebu, Rastislava Schlosára, Magdalény Sulanovej a Stanislava Mizíka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch v dňoch pracovného pokoja a pamätných dňoch v znení neskorších predpisov. Návrh zákona má parlamentnú tlač 907, návrh na jeho pridelenie na prerokovanie výborom je v rozhodnutí č. 950. Dávam slovo poslankyni Magdaléne Sulanovej, aby návrh zákona uviedla. Nech sa páči. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Magdalény Sulanovej a Stanislava Mizíka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 907.)
Pčolinský, Peter, podpredseda NR SR (2023-02-07):
Pán poslanec Kyselica, faktická.
Laurenčík, Milan, podpredseda NR SR (2022-03-23):
Vyhlasujem rozpravu za skončenú a pýtam sa, či chce navrhovateľ zaujať stanovisko. Nech sa páči.
Kotleba, Marek, poslanec NR SR (2021-10-21):
Ale však prosím vás, ale veď ja sa môžem hádam pozerať, kde ja chcem.
Laššáková, Jana, podpredsedníčka NR SR (2013-03-25):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno. Nech sa páči, máte slovo.
Pellegrini, Peter, predseda NR SR (2015-01-27):
Pán poslanec, ak dovolíte, nebudeme toto, o tomto dávať hlasovať a beriem na vedomie a môžeme sa k tomu stretnúť a s poslaneckým grémiom o tom diskutovať. Ďakujem pekne. Pán poslanec Mikloško.
Grendel, Gábor, poslanec NR SR (2023-12-14):
Ďakujem pekne za slovo. Pán kolega Pročko, dal si tomu konsolidačnému balíčku taký širší rámec, taký širší kontext. A jednu vec si nespomenul v súvislosti s týmto konsolidačným balíčkom a to je zvýšenie vyše 900 poplatkov, ktoré zapla... (reakcia z pléna) zaplatia občania, ak si to povedal, tak sa ti ospravedlňujem, prepočul som to. Vyše 900 poplatkov idú zvýšiť a vytiahnuť z vrecák daňových poplatníkov, aby mali z čoho zaplatiť svoje predvolebné sľuby. Ale to už ľuďom nepovedia, že im idú zvýšiť tieto poplatky, a v tomto konsolidačnom balíčku to honosne nazývajú valorizáciou. Tak ak niekoho zaujíma, čo všetko idú valorizovať, ktoré všetky poplatky od vydávania pasov, občianskych preukazov, vodičských preukazov, evidenčných tabuliek, zápisu do katastra, matriky a neviem, do čoho všetkého, snáď naozaj všetky možné poplatky idú zvyšovať, tak ak to občanov zaujíma, môžu si to pozrieť na internetovej stránke www.ficovepoplatky.sk. Ja ich už teraz nebudem citovať a čítať v tejto faktickej poznámke, pretože dvojminútová faktická poznámka naozaj nie je vhodný časový rámec na vymenovanie vyše 900 poplatkov, ktoré ide zvýšiť táto vládna koalícia potichučky, pod rúškom... dôvodovej správy, kde hovoria o valorizácii figu borovú. Idú zvyšovať všetky poplatky na úradoch, klientskych centrách, polícii, katastri, všade, všade zvyšujú poplatky, niekde o viac ako 50 %, aby takto vytiahli peniaze od občanov, a ani sa k tomu nepriznajú.
Grendel, Gábor, podpredseda NR SR (2020-07-24):
Pán poslanec, poprosím vás, neskáčte do reči. Môžete reagovať. Pán poslanec...
Kadúc, Miroslav, poslanec NR SR (2012-06-28):
Ďakujem. V rozprave vystúpili deviati poslanci, pokiaľ som si dobre všimol, tak žiaden nedal návrh podľa § 73. Preto, pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla, § 73 ods. 3 písm. c) zákona o rokovacom poriadku, prerokovať predložený návrh zákona v druhom čítaní.
Válek, Igor, poslanec NR SR (2024-09-26):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona týmto výborom na prerokovanie: ústavnoprávny výbor, Výbor Národnej rady pre financie a rozpočet a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom návrhu hlasovať.
Grendel, Gábor, podpredseda NR SR (2023-03-30):
Pán poslanec Miroslav Suja.
Poliačik, Martin, poslanec NR SR (2017-02-10):
Ďakujem veľmi pekne, pani podpredsedníčka. A som veľmi rád, pán kolega Ivan, že ste prišli s niečím viac, než len prijatím alebo odmietnutím toho návrhu, že je jasné z vášho vystúpenia, že aj keď sa bavíme iba o tom, že by sme kompetencie z rúk vyšších územných celkov vzali, tak na to nadväzujú ďalšie problematické sféry a že aj keď ten balíček zákonov, ktorý tu teraz máme na stole, hovorí iba o tom, že VÚC-ky treba zrušiť, tak na mnohých úrovniach je potrebné ešte systémovo dopracovať a rozpracovať otázky, ako či tie kompetencie samotné vôbec je dôležité mať na strane štátu, či nie je možné ich nejakým spôsobom zredukovať, či obsluha týchto kompetencií nás nakoniec náhodou nestojí ešte viacej, než keby sme to proste nechali na uváženie niekomu inému. Sám som zvedavý na odpovede zo strany predkladateľa, dúfam, že im venuje patričný čas a patričnú energiu, a nadviažem na to, čo bolo povedané na začiatku jeho ústami. Najprv sa dohodnime pri týchto balíkoch teda na tom, že či má zmysel, aby vyššie územné celky fungovali a existovali naďalej, a v prípade, že bude dohoda na úrovni celého pléna Národnej rady, že VÚC-ky treba zrušiť, tak ďalším nutným krokom bude pozrieť sa na tie samotné kompetencie, ktoré či už prejdú na stranu štátu, alebo na stranu nižších samospráv, tak ich treba prehodnotiť, možno pospájať, zefektivizovať, aby ten systém fungoval lepšie než doteraz. Ďakujem veľmi pekne.
J. Počiatek, minister financií SR: (2008-04-02):
Novela zákona na základe uznesenia vlády č. 527/2005 upravuje možnosť vyslania colníka na výkon štátnej služby v zahraničí v rámci operácií civilného krízového manažmentu vedených medzinárodnými organizáciami, ako aj sumu denných náhrad výdavkov v cudzej mene počas výkonu takejto štátnej služby. V nadväznosti na túto úpravu v zákone č. 652/2004 Z. z. o orgánoch štátnej správy v colníctve dopĺňa ustanovenie upravujúce vzťahy colnej správy k štátnym orgánom, právnickým osobám, fyzickým osobám a zahraničiu. V súlade s úlohou 2.8 plánu hlavných úloh Medzinárodného expertného koordinačného orgánu pre boj so zločinnosťou sa navrhuje úprava, podľa ktorej budú mať colníci vykonávajúci službu v spoločných vyšetrovacích tímoch osobitné príplatky v určenej sume. Dôvodom na novelu zákona je aj odstránenie problémov v aplikačnej praxi. Na základe uvedeného žiadam o prerokovanie predloženého návrhu zákona. Ďakujem.
P. Paška, predseda NR SR: (2007-06-21):
(Hlasovanie.) 131 prítomných, 129 za, 2 sa zdržali. Konštatujem, že sme uvedený návrh schválili.
S. Janiš, poslanec: (2009-06-16):
Čo sa týka toho, že niekedy teda predáva na priamo, aby sme zachovali nejaký funkčný celok. Treba si uvedomiť to, že obec má v rukách obrovské nástroje. Či ich využíva, to už je vecou obce. Obec má predsa v rukách územný plán. Územný plán zóny, tak jednoducho bez obce tam nikto nič iné stavať nebude, len čo obec povie. Pri objektoch, pri existujúcich budovách má obec v rukách stavebný zákon, má kolaudačné rozhodnutie a takisto tam prevádzky môžu byť len také, ktoré si určí obec, respektíve ktoré sú v súlade s kolaudačným rozhodnutím. Ja sa neprikláňam k priamemu predaju. Ako dôvod na priamy predaj, aby som predal budovu tomu a tomu, ja nevidím. A ak ma niekto presvedčí, tak pokojne argumenty prijmem, ale po mojich skúsenostiach nevidím dôvod, aby som niekomu predával majetok obce na priamo. Absolútne nevidím. Preto, lebo ak chcem niečo predať, že mi podnikateľ odtiaľ odišiel, alebo má voľný pozemok, alebo niečo, prečo by som to mal predávať na priamo, keď môžem v normálnej súťaži vygenerovať pre obec inú cenu. Môže mi niekto povedať, že to je nepredajné. No tak to vyskúšam v tej súťaži, či to je ozaj nepredajné. Ja také imaginárne argumenty... (Prerušenie vystúpenia časomerom.)
P. Paška, predseda NR SR: (2010-03-10):
(Hlasovanie.) 133 prítomných, 57 bolo za, 65 proti, 11 sa zdržalo. Tento návrh sme neprijali. A budeme hlasovať o návrhu pána poslanca Janiša. (Hlasovanie.) 134 prítomných, 57 za, 64 proti, 12 sa zdržalo, 1 nehlasoval. Návrh sme neprijali. Budeme hlasovať teraz o prerokovaných bodoch. Pán poslanec Švidroň uvedie v druhom čítaní hlasovanie o návrhu skupiny poslancov Národnej rady Slovenskej republiky na vydanie zákona, ktorým sa zriaďuje Slovenský historický ústav v Ríme . Je to tlač 1440.
P. Hrušovský, predseda NR SR: (2003-11-05):
(Hlasovanie.) 121 prítomných, 13 za, 18 proti, 87 sa zdržalo, 3 nehlasovali. Bod 13 sme neschválili. Pán poslanec Muránsky, nech sa páči.
Jurinová, Erika, podpredsedníčka NR SR (2015-02-10):
Pán poslanec Kuffa.
Laššáková, Jana, podpredsedníčka NR SR (2014-11-08):
Pán poslanec Novotný.
Figeľ, Ján, podpredseda NR SR (2012-10-29):
S ďalšou faktickou poznámkou je pán Richard Sulík.
Blanár, Juraj, podpredseda NR SR (2021-06-18):
Ďakujem, pani spravodajkyňa. Nech sa páči, zaujmite miesto pre vás určené. Otváram rozpravu, vážené panie poslankyne, páni poslanci. Do rozpravy som ústne obdržal jednu prihlášku. Pán poslanec Štefan Kuffa. Avšak ešte predtým požiadal o slovo pán predkladateľ ako prvý v zmysle rokovacieho poriadku, ktorému udeľujem slovo. Nech sa páči, pán poslanec.
Budaj, Ján, minister životného prostredia SR (2022-05-04):
Možno ešte dodám, že vplyvy na podnikateľské prostredie budú, samozrejme, aj pozitívne, aj negatívne, ale som presvedčený, že budú vysoko prevažovať pozitívne. Keďže presný počet subjektov, ktorých sa ten zákon dotkne, nie je možné vyčísliť. Reguláciu analyzujeme na vzorke tisíc subjektov. Na vzorke tisíc subjektov, ak si zoberieme prostredie, aké bolo v roku ´21, sme konštatovali, že je možné, že sa, že takýchto tisíc búracích činností by si vynútilo uloženie minerálnych odpadov zo stavebných a demolačných prác na skládke odpadov v množstve 819 164 ton. Pri zákonnej sadzbe 7 eur za tonu si títo podnikatelia teda ušetria 5 734 148 eur. Zároveň tieto ušetrené peniaze rozhýbu pracovné miesta tých, ktorí budú recyklovať tento materiál. A som presvedčený, že náklady, ktoré sme zo zákona zvýšili, napríklad oznámenie okresnému úradu pred začatím a po skončení demolačných prác je 2 eur za celú demoláciu. Že toto naozaj nie sú náklady, ktoré by mali odrádzať od tejto činnosti. Boli pochybovači aj v tejto sále, aj pred zavedením recyklácie a zálohovania plastových fliaš. Dnes máme za sebou 100 miliónov, 100 milióntu zálohovanú fľašu. Podľa prieskumov verejnej mienky vyše 90 % konzumentov, ktorí chodia a zálohujú, sa s týmto stotožňuje a dve tretiny pri všeobecnej miere prieskumu, dve tretiny obyvateľstva to považujú za výrazné prispenie k ochrane životného prostredia. Dokonca tie peniaze označujú, že si nechodia vyberať zo záloh kvôli tomu, kvôli samotnej cene peňazí, ale aby pomohli zálohovaciemu systému obehovať a fungovať naďalej. Myslím si, že toto je podobný prvok. Samozrejme, opozičná kritika môže byť vždy užitočná, ja si ju vždy rád vypočujem.
Kollár, Boris, predseda NR SR (2023-05-18):
Pán poslanec, máte tri kluby?
Kotleba, Marian, poslanec NR SR (2021-07-23):
Vážený pán podpredseda Blanár, váš príspevok ja hodnotím ako vecný a kultivovaný a práve preto sa bojím, že týmito stúpencami apartheidu vo vláde nepohne. Darmo im rozprávate argumenty, darmo im rozprávate o realite z Európy a zo sveta. Tu je proste politické rozhodnutie a toto politické rozhodnutie naozaj podľa všetkého môže zmeniť len dostatočne jasne vyjadrený názor občanov na ulici, tak aby videli, že už majú toho ľudia naozaj dosť, že už proste prekračujú hranicu, ktorú národ je ochotný tolerovať a zvládať. A ja si myslím, že zajtra do tej jedenástej ten názor tých ľudí ešte pocítia veľmi výrazne.
Pollák, Peter, poslanec NR SR (2024-01-24):
Ďakujem veľmi pekne a ďakujem aj vám, pán poslanec Škripek. V rámci tejto novely sú určité nezrovnalosti, ktoré by rozhodne mali byť pred schválením návrhu zákona, resp. skráteného konania vyriešené. Okrem úpravy niektorých článkov návrhu zákona by bolo potrebné aj upraviť dôvodovú správu, v rámci ktorej chýbajú reálne dôvody, ktoré hovoria o potrebe skráteného konania. A práve preto by som možno aj rád apeloval na opozíciu, ale hlavne na koalíciu, aby sme pri úprave tohto zákona postupovali spoločne, ak už niečo také, ako znižovanie trestných sadzieb tu je. Hlavným cieľom nás všetkých ako zástupcov občanov by mala byť snaha pomôcť všetkým občanom Slovenskej republiky a držať nad nimi bezpečnosť. Zatiaľ to tak síce v rámci tohto návrhu nevyzerá, keďže napríklad znížené sadzby môžu spôsobiť zvýšenie kriminality, na ktorú doplatia koniec-koncov vždy len obyčajní ľudia. Keď už však ide o takúto dôležitú novelu, mali by sme viac debatovať aj s predstaviteľmi koalície, pretože o tom je dialóg, a spoločne upravovať tento návrh zákona tak, aby vyhovoval obyčajným ľuďom, organizáciám či iným aktérom. Preto by som uvítal, ak by pri ďalšom legislatívnom procese vystúpili aj predstavitelia koalície. Takto nejako by mohla vyzerať aj nová politická kultúra.
T. Cabaj, podpredseda NR SR: (2009-12-10):
O ospravedlnenie neúčasti na dnešnom rokovacom dni písomne požiadali títo poslanci: Rudolf Bauer, Milada Belásová, Pál Csáky, Mikuláš Dzurinda, Jozef Ďuračka, Jozef Líška, Mojmír Mamojka, Ľuboš Micheľ. Keďže poslankyne tu nemáme, takže, páni poslanci, budeme pokračovať v rokovaní 44. schôdze, a to návrhom vlády Slovenskej republiky na vymenovanie guvernéra Národnej banky Slovenska . Návrh vlády má parlamentnú tlač 1369. Návrh odôvodní minister financií Slovenskej republiky Ján Počiatek, ktorého vítam na našom rokovaní. Pán minister, nech sa páči, máte slovo.
Pročko, Jozef, poslanec NR SR (2020-09-29):
Ondrej, keďže si ma spomenul, tak budem na teba reagovať. Všetky tri veci, ktoré si povedal, čo obmedzujú ženu, nič neobmedzuje. Tých 96 hodín v Holandsku, Ondrík, ty sám dobre vieš, je 5 dní, 5 dní a 96 hodín podľa mňa vôbec nie je žiadna veľká vec, práve naopak, má čas na rozmyslenie. Zákaz reklamy, Ondrík, ako ovplyvní tú ženu. No reklama ovplyvní len to, že nebudú tie farmaceutické firmy zarábať. Ako pani Cigániková tu pred časom sedela pri Marekovi a rozprávala mu, ako, Marekovi Krajčímu, ako, ako ide kšeftovať, a ako chce zarábať na, na tomto. No tak toto je biznis. Ako reklama je biznis. Veľmi tvrdý, ale ako ovplyvní ženy, to si nemyslím. No a ten druhý posudok, sám si povedal, že vlastne to nie je problém. To, čo si povedal, že to nie je politikárčenie, nie je pravda. Na tomto, na týchto doplnkoch k tomuto zákonu naozaj niektorí ľudia vytĺkajú veľmi silné politické, marketingové body. Zopakujem to ešte raz, Ondrík, tento zákon alebo tieto doplnky, to nie je zákon o interrupciách, ten je, ale v tomto zákone sa dodávajú veci, ktoré veľmi pomôžu, aj podľa mňa veľmi pomôžu tomu, aby tá žena mala naozaj čas, a nielen čas, ale aby mala možnosti. Vieš, Ondrík, ja ti to vysvetlím tak. Predstav si, že v tomto zákone prídem a tú ženu objímem. A to je to objatie, Ondrík, nič iné. Do tohto zákona naozaj dali všetko to, všetky tie pripomienky, ktoré som mal, a ja to naozaj podporím, pretože, toto je pomoc. To nie je, milé Slovensky, ešte raz, nikto vám neberie vaše právo rozhodnúť sa na interrupciu. Ten, kto vám to hovorí, klame a zavádza, lebo vás chce získať na svoju stranu. Ďakujem. (Potlesk.)
P. Paška, predseda NR SR: (2008-12-04):
(Hlasovanie.) 135 prítomných, 80 za, 4 proti, 51 sa zdržalo. Návrh sme postúpili do druhého čítania.
Danko, Andrej, predseda NR SR (2017-12-05):
Ďakujem. Pýtam sa, či sa chce niekto prihlásiť do rozpravy ústne. Uzatváram možnosť prihlásenia do rozpravy ústne. Je prihlásených 8 poslancov. Pán poslanec Suchánek, nech sa páči.
Mičovský, Ján, poslanec NR SR (2015-10-06):
Ďakujem za slovo. Ja chcem zdôrazniť s poďakovaním za obidve faktické poznámky to, že lesníci naozaj vedia, čo majú robiť, a mnoho tých vecí, ktoré sa dnes kritizujú, nepochádzajú z ich autentického rozhodnutia, ale sú spôsobené, nazveme to trocha eufemicky, tak ako; euforicky, takými dobovými vibráciami. Ak dokážeme, a práve o tomto v našom zákone ide, povedať si veľmi jasne, že drevo ani zďaleka neni ani na druhom, ani na treťom, ale skôr na 99. mieste a že hodnoty lesa sú tu naozaj oveľa vyššie a sú to hodnoty, od ktorých závisí život nás a našich detí absolútne bez lyriky, tvrdo, a tak to aj bude, nuž tak v takom prípade nechajme lesníkov konať. Verte tomu, že schválením tohto znenia im to len umožníme a zároveň umožníme to, aby sme tie základné potreby, ktoré máme všetci bez ohľadu na politickú a neviem akú inú orientáciu, zabezpečili v tomto našom šťastnom kútiku zemegule čo najlepšie, pretože to, čo máme dnes k dispozícii, je naozaj hodné zachovania a tie vyprahnuté krajiny, z ktorých nám prichádzajú migranti a kde naozaj steblo trávy je malým zázrakom, tie by mali byť veľkým mementom aj pre nás, že ani naša krajina nemá navždy vyárendované, že musí byť vždy takáto zelená, ale, naopak, že pre jej zeleň musíme niečo urobiť. A o toto dnes ide, to je podstata tohto návrhu. Ďakujem.
Laurenčík, Milan, podpredseda NR SR (2021-03-17):
Reagovať na faktické poznámky bude pán podpredseda Juraj Blanár.
Zmajkovičová, Renáta, podpredsedníčka NR SR (2013-05-23):
Vážené panie poslankyne, vážení páni poslanci, otváram siedmy rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Emília Müllerová, Peter Pollák, Marian Záhumenský. O ospravedlnenie neúčasti na dopoludňajšom rokovaní požiadali poslanci Rudolf Chmel, Martin Poliačik a Richard Sulík. Pokračujeme v prerušenej rozprave o správe o stave školstva na Slovensku na verejnú diskusiu (tlač 454). Poprosím pána ministra školstva Dušana Čaploviča, aby zaujal svoje miesto určené pre navrhovateľov, a spoločného spravodajcu z výboru pre vzdelávanie, vedu, mládež a šport poslanca Ľubomíra Petráka, aby zaujal svoje miesto pre spravodajcu. Teraz dávam slovo ďalšiemu v poradí ústne prihlásenému do rozpravy pánovi poslancovi Jozefovi Viskupičovi. Nech sa páči.
Zmajkovičová, Renáta, podpredsedníčka NR SR (2012-05-03):
S faktickými poznámkami dvaja poslanci, pán poslanec Kuffa a pán poslanec Matovič. Uzatváram možnosť faktických poznámok. Poprosím pána poslanca Kuffu.
Žiga, Peter, podpredseda NR SR (2024-06-14):
Vyhlasujem všeobecnú rozpravu za skončenú. Pán navrhovateľ požiadal o možnosť vyjadriť sa k rozprave, nech sa páči.
I. Federič, poslanec: (2005-02-02):
Dôvodom na odvolanie ministra Kaníka sú skutočnosti, že či už ako podnikateľ alebo potvrdený kandidát na ministra práce, sociálnych vecí a rodiny, alebo už aj priamo ako minister porušil neplatením odvodov v predpísanom termíne zákon o fonde zamestnanosti, zákon o Sociálnej poisťovni a zákon o zdravotnom poistení. (Ruch v sále.) Pán predsedajúci, prosil by som, keby bol kľud v sále.
Zmajkovičová, Renáta, podpredsedníčka NR SR (2013-12-03):
Faktické poznámky na pána poslanca nie sú. Pán poslanec bol posledný, ktorý bol prihlásený písomne do rozpravy. Otváram ústnu rozpravu. Pýtam sa, kto sa chce prihlásiť do ústnej rozpravy? Jeden poslanec. Uzatváram možnosť prihlásiť sa. Pán poslanec Duchoň.
Bugár, Béla, podpredseda NR SR (2017-03-28):
Ďalej v rozprave vystúpi pán poslanec Heger.
Figeľ, Ján, podpredseda NR SR (2014-04-01):
Ďakujem pekne. Otváram všeobecnú rozpravu, do ktorej som nedostal písomne žiadnu prihlášku. Pýtam sa, či sa hlási niekto ústne. Jeden, jeden, pán kolega Béla Bugár. Takže uzatváram možnosť ďalšieho hlásenia sa. Nech sa páči, Béla Bugár.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 141 poslancov, za 114, proti 20, zdržali sa 6, 1 nehlasoval. Sme v treťom čítaní . Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.